ai4bharat/Pralekha huggingface dataset:
பிரதமர் அலுவலகம்
நினைவுப் பரிசுகளின் ஏலத்தில் பங்கேற்க பொதுமக்களுக்கு பிரதமர் அழைப்பு
அன்பளிப்புகள் மற்றும் நினைவுப் பரிசுகளின் ஏலத்தில் கலந்து கொள்ளுமாறு பொது மக்களுக்கு பிரதமர் திரு நரேந்திர மோடி அழைப்பு விடுத்துள்ளார்.
அவர் வெளியிட்டுள்ள சுட்டுரைச் செய்தியில்,
“காலப்போக்கில் நான் பெற்ற ஏராளமான அன்பளிப்புகள் மற்றும் நினைவுப் பரிசுகள் ஏலத்தில் விடப்பட உள்ளன. நமது ஒலிம்பிக் போட்டியின் நாயகர்கள் வழங்கிய சிறப்பு நினைவுப் பரிசுகளும் இதில் அடங்கும். இந்த ஏலத்தில் கலந்து கொள்ளுங்கள். இதன் மூலம் கிடைக்கும் தொகை நமாமி கங்கை முன்முயற்சிக்கு வழங்கப்படும்”, என்று குறிப்பிட்டுள்ளார்.
------
(
பிரதமர் அலுவலகம்
புதுதில்லியில் நடைபெற்ற ரிபப்ளிக் உச்சிமாநாட்டில் பிரதமர் உரை
புதுதில்லியில் நடைபெற்ற ரிபப்ளிக் உச்சிமாநாட்டில் பிரதமர் திரு நரேந்திர மோடி உரையாற்றினார்.
அடுத்த மாதம் 6-வது ஆண்டை நிறைவு செய்யவுள்ள ரிபப்ளிக் குழுவினருக்கு தமது உரையின்போது பிரதமர் பாராட்டு தெரிவித்தார். இந்திய பொருளாதாரம் ஒரு ட்ரில்லியன் அளவை எட்டுவதற்கு 60 ஆண்டுகள் தேவைப்பட்டது என்றும், 2014-ஆம் ஆண்டு பல்வேறு சவால்களுக்கு இடையே 2 ட்ரில்லியனை அடைந்தது என்றும் பிரதமர் குறிப்பிட்டார். பெருந்தொற்றுக்கு இடையேயும், கடந்த 9 ஆண்டுகளில் இந்தியா பொருளாதாரத்தில் 10-வது இடத்திலிருந்து 5-வது இடத்திற்கு முன்னேறியதை அவர் சுட்டிக்காட்டினார். உலகின் மிகப்பெரிய பொருளாதாரங்கள் கூட ஸ்தம்பித்துள்ள வேளையில், நெருக்கடியிலிருந்து இந்தியா மீண்டு வந்ததோடு, விரைவாக முன்னேறி வருவதாகவும் அவர் கூறினார்.
2014-ஆம் ஆண்டிற்குப் பிறகு மத்திய அரசு கொண்டு வந்த கொள்கைகள், முதல் தர பயன்களை மட்டுமல்லாது, அவற்றின் இதர தாக்கங்களிலும் கவனம் செலுத்தியதாக பிரதமர் தெரிவித்தார். கடந்த நான்கு ஆண்டுகளில் பிரதமரின் வீடு வழங்கும் திட்டத்தினால் கட்டப்பட்ட வீடுகளின் எண்ணிக்கை 3.75 கோடியாக உயர்ந்திருப்பதாக அவர் கூறினார். இத்திட்டம், ஏழைகள் மற்றும் நலிவடைந்த பிரிவினரின் தன்னம்பிக்கையை புதிய உயரத்திற்குக் கொண்டு சென்றிருக்கிறது, என்றார் அவர். முத்ரா திட்டத்தின் கீழ் 40 கோடிக்கும் அதிகமான கடன்கள் வழங்கப்பட்டிருப்பதாகவும், 70% பயனாளர்கள் பெண்கள் என்றும் அவர் பெருமிதத்துடன் தெரிவித்தார்.
நேரடி பயன் பரிவர்த்தனை, மின்சாரம், தண்ணீர் வசதிகள் வழங்கும் திட்டங்கள் உள்ளிட்டவை அடிமட்ட அளவில் மிகப்பெரிய மாற்றத்தை ஏற்படுத்தியுள்ளதாக கூறிய பிரதமர் திரு மோடி, “முதன்முறையாக நாட்டில் உள்ள ஏழை மக்களுக்கு பாதுகாப்பும், மரியாதையும் கிடைத்துள்ளது”, என்று தெரிவித்தார். கடந்த 9 ஆண்டுகளில் தலித்துகள், நலிவடைந்தோர், பழங்குடிகள், பெண்கள், ஏழைகள், நடுத்தர வர்க்கத்தினர் உட்பட அனைவரும் மிகப்பெரிய மாற்றத்தை எதிர்கொண்டு வருகின்றனர் என்று பிரதமர் குறிப்பிட்டார். மக்கள் நிதி கணக்கு, ஆதார் மற்றும் செல்பேசி அடங்கிய ஜாம் திட்டத்தின் வாயிலாக 10 கோடி போலி பயனாளிகள் நீக்கப்பட்டிருப்பதை சுட்டிக்காட்டிய பிரதமர், 45 கோடி வங்கி கணக்குகள் தொடங்கப்பட்டு, சுமார் ரூ. 28 லட்சம் கோடி பயனாளிகளுக்கு நேரடியாக பரிமாற்றம் செய்யப்பட்டு அரசின் திட்டங்களில் வெளிப்படைத் தன்மை ஏற்படுத்தப்பட்டிருப்பதாக அவர் தெரிவித்தார். “இந்த சுதந்திரத்தின் அமிர்த காலம், ‘அனைவரின் முயற்சிக்கு' ஏற்ற தருணம். ஒவ்வொரு இந்தியரின் கடின உழைப்பும், வலிமையும் செயல்பாட்டிற்கு வரும்போது, வளர்ந்து இந்தியா என்ற கனவை நிறைவேற்ற முடியும்”, என்று கூறி பிரதமர் தமது உரையை நிறைவு செய்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1920067
பாதுகாப்பு அமைச்சகம்
எகிப்தில் உள்ள அலெக்சாண்ட்ரியாவுக்கு ஐஎன்எஸ் தபார் சென்றடைந்தது
இந்திய கடற்படையின் முன்னணி கப்பலான ஐஎன்எஸ் தபார் இரண்டு நாள் நல்லெண்ண பயணமாக 2021 ஜூன் 27 அன்று அலெக்சாண்ட்ரியாவுக்கு சென்றடைந்தது. இந்தியாவும் எகிப்தும் சிறப்பான இருதரப்பு உறவை பகிர்ந்து வரும் நிலையில், இந்திய கடற்படை கப்பல்கள் அலெக்சாண்ட்ரியா துறைமுகத்திற்கு அடிக்கடி சென்று வருகின்றன.
அலெக்சாண்ட்ரியா கடற்படை வீரர்கள் நினைவிடத்தில் ஐஎன்எஸ் தபார் தலைமை அதிகாரி கேப்டன் எம் மகேஷ் மற்றும் குழுவினர் மலரஞ்சலி செலுத்தினர். அலெக்சாண்ட்ரியா கடற்படை தளத்தின் தளபதி, ரியர் அட்மிரல் அய்மன் அல்-டாலியை கேப்டன் எம் மகேஷ் சந்தித்தார்.
துறைமுகத்தில் இருந்து கிளம்பும் போது எகிப்து கடற்படை கப்பல் டவுஷ்காவுடன் கடல்சார் கூட்டு பயிற்சியில் ஐஎன்எஸ் தபார் ஈடுபட்டது. இந்திய மற்றும் எகிப்து கடற்படைகளுக்கிடையே ஒத்துழைப்பை மேம்படுத்தும் வகையில் இந்த பயிற்சி அமைந்தது.
இரு நாடுகளுக்கிடையேயான உறவுகளை மேலும் வலுப்படுத்துவதையும், ஒத்துழைப்புக்கான புதிய துறைகளை கண்டறிவதையும் நோக்கமாக கொண்டு ஐஎன்எஸ் தபாரின் பயணம் அமைந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1731131
-----
(Visitor Counter : 221
பிரதமர் அலுவலகம்
ஜாம் நகரில் பாரம்பரிய மருந்துகளுக்கான உலக சுகாதார நிறுவனத்தின் உலகளாவிய மையத்திற்கு பிரதமர் அடிக்கல் நாட்டினார்
இந்த மையத்திற்கு ஆதரவு அளித்ததற்காக பிரதமர் மோடிக்கு உலக சுகாதார நிறுவனத்தின் தலைமை இயக்குநர் நன்றி தெரிவித்தார்
ஜாம் நகரில் பாரம்பரிய மருந்துகளுக்கான உலக சுகாதார நிறுவனத்தின் உலகளாவிய மையத்திற்கு பிரதமர் திரு நரேந்திர மோடி இன்று அடிக்கல் நாட்டினார். இந்த நிகழ்ச்சி மொரீசியஸ் பிரதமர் திரு பிரவிந்த் குமார் ஜூக்நாத், உலக சுகாதார நிறுவனத்தின் தலைமை இயக்குநர் டாக்டர் டெட்ரோஸ் கெப்ரியேஸஸ் ஆகியோர் முன்னிலையில் நடைபெற்றது. உலகிலேயே முதன்முறையாக இத்தகைய மையம் குஜராத்தில் அமைக்கப்பட்டு இருப்பது குறிப்பிடத்தக்கது.
பங்களாதேஷ், பூட்டான், நேபாளம் ஆகியவற்றின் பிரதமர்களும், மாலத்தீவுகளின் அதிபரும் அனுப்பிய வீடியோ செய்திகள் இந்த நிகழ்ச்சியில் ஒளிபரப்பப்பட்டன. மத்திய அமைச்சர்கள் டாக்டர் மன்சுக் மாண்டவியா, திரு சர்பானந்தா சோனாவால், திரு முஞ்ச்பாரா மகேந்திர பாய், குஜராத் முதலமைச்சர் திரு பூபேந்திர பாய் பட்டேல் உள்ளிட்டோர் நிகழ்ச்சியில் கலந்து கொண்டனர்.
இந்த நிகழ்ச்சியில் பேசிய பிரதமர் திரு நரேந்திர மோடி, இந்தியாவில் பாரம்பரிய மருத்துவ முறை சிகிச்சையோடு நிற்பதில்லை, அது வாழ்க்கையின் ஒட்டுமொத்த அறிவியலாகும் என்றார். சிகிச்சை மற்றும் குணப்படுத்துதலுக்கு அப்பால் ஆயுர்வேதம் என்பது சமூக ஆரோக்கியம், மனநலம், மகிழ்ச்சி, சுற்றுச்சூழல் ஆரோக்கியம், இரக்கம், கருணை, இனப்பெருக்கம் போன்றவற்றையும் உள்ளடக்கியது என்று அவர் குறிப்பிட்டார்.
ஆயுர்வேதம் என்பது ஐந்தாவது வேதமாக கருதப்படுகிறது என்றும் திரு மோடி கூறினார். 50 ஆண்டுகளுக்கு முன் ஜாம் நகரில் உலகின் முதலாவது ஆயுர்வேத பல்கலைக் கழகம் நிறுவப்பட்டதை நினைவுகூர்ந்த பிரதமர், ஆயுர்வேதத்தில் தரமான கல்வி நிறுவனத்தையும், கற்பித்தல் மற்றும் ஆராய்ச்சி நிறுவனத்தையும் கொண்டிருப்பது ஜாம் நகர் என்று கூறினார்.
இந்த நிகழ்ச்சியில் பேசிய உலக சுகாதார நிறுவனத்தின் தலைமை இயக்குநர் டாக்டர் டெட்ரோஸ் கெப்ரியேஸஸ், இந்த மையத்திற்கு ஆதரவு அளித்ததற்காக பிரதமர் திரு மோடிக்கு நன்றி தெரிவித்தார். இந்த மையம் உண்மையில் உலகளாவிய திட்டம் என்றும், உலக சுகாதார நிறுவனத்தின் 107 உறுப்பு நாடுகள் தங்களின் அரசு அலுவலகங்களை கொண்டிருப்பதன் பொருள் பாரம்பரிய மருத்துவ தலைமை கொண்ட இந்தியாவை நோக்கி உலகம் வரும் என்பதாகும் என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1818127
பாதுகாப்பு அமைச்சகம்
வணிக கப்பல் போக்குவரத்து தகவல் பரிமாற்ற புரிந்துணர்வு ஒப்பந்தம் : இந்தியா - ஓமன் கடற்படை இடையே கையெழுத்து
வணிக கப்பல் போக்குவரத்து தொடர்பான தகவல்களை பரிமாறிக் கொள்ளும் புரிந்துணர்வு ஒப்பந்தத்தில், ஓமன் கடற்படை கமாண்டர் ரியர் அட்மிரல் சைப் பின் நசர் மொஹ்சன் அல்-ராபி, இந்திய கடற்படை தளபதி அட்மிரல் கரம்பிர் சிங் ஆகியோர் இன்று கையெழுத்திட்டனர்.
இந்திய கடற்பை தளபதி அட்மிரல் கரம்பிர் சிங் அரசு முறைப் பயணமாக ஓமன் சென்றுள்ளார். இந்நிலையில், இரு நாட்டு கடற்படைகள் இடையே, வணிக கப்பல் போக்குவரத்து தொடர்பான தகவல்களை பரிமாறிக் கொள்ளும் புரிந்துணர்வு ஒப்பந்தம், மஸ்கட்டில் உள்ள கடல்சார் பாதுகாப்பு மையத்தில் இன்று கையெழுத்தானது.
இதன் மூலம் இரு நாட்டு வணிக கப்பல்கள் போக்குவரத்தில் கடல்சார் பாதுகாப்பு அதிகரிக்கும்.
PIB Headquarters
ஒப்பந்த மருத்துவப் பணியாளர்களுக்கு ரூ.16 லட்சம் நிலுவைத் தொகை
ராணிப்பேட்டை பெல் தொழிற்சாலையில் ஒப்பந்த அடிப்படையில் பணியாற்றும் தொழிலாளர்களுக்கு ஊதிய நிலுவைத் தொகையாக ரூ.16 லட்சம் பட்டுவாடா செய்யப்பட்டது.
ராணிப்பேட்டை பெல் தொழிற்சாலையால் நடத்தப்படும் மருத்துவமனையில் செவிலியர், மருந்தாளுனர், லேப் டெக்னீஷியன் மற்றும் மருத்துவ உதவியாளர் போன்ற துணை மருத்துவ பணிகளில் 25 பேர் ஒப்பந்த அடிப்படையில் பணியாற்றி வருகின்றனர். இந்த மருத்துவமனையில் மத்திய அரசின் தொழிலாளர் அமலாக்க அலுவலர்  திரு. சங்கர ராவ் நல்லா 22.02.2019 அன்று நடத்திய ஆய்வின்போது, பெல் நிர்வாகத்தால் நிர்ணயிக்கப்பட்ட ஊதியம் ஒப்பந்த தொழிலாளர்களுக்கு வழங்கப்படவில்லை என்பது தெரியவந்தது. பெல் நிர்வாகத்தால் நிர்ணயிக்கப்பட்ட தொகைக்கும், இந்தப் பணியாளர்களை பணியில் அமர்த்திய திருவாளர்கள் த்ரட்டர் மெமோரியல் மருத்துவமனை வழங்கிய ஊதியத்திற்கும் பெரும் வித்தியாசம் இருந்ததும் கண்டறியப்பட்டது.
இதையடுத்து, தொழிலாளர் அமலாக்க அதிகாரி மேற்கொண்ட சட்ட நடவடிக்கை காரணமாக ஒப்பந்த தொழிலாளர்களுக்கு வழங்கப்பட வேண்டிய நிலுவைத் தொகை கணக்கிடப்பட்டு அதனை வழங்க சம்பந்தப்பட்ட நிறுவனம் ஒப்புக்கொண்டது. இதையடுத்து, சென்னை  துணை தலைமை தொழிலாளர் ஆணையர் திரு. வி. முத்துமாணிக்கம் 05.07.2019 அன்று ராணிப் பேட்டை பெல் நிறுவனத்திற்கு நேரில் சென்று, சம்பந்தப்பட்ட 25 ஒப்பந்த தொழிலாளர்களுக்கும் வழங்கப்படவேண்டிய ஊதிய நிலுவைத் தொகையான ரூ.15,77,187/-க்கான வங்கி வரைவோலையை வழங்கினார். 11 ஆண் மற்றும் 14 பெண் துணை மருத்துவ பணியாளர்கள் இதன் மூலம் பலன் அடைந்ததாக துணை தலைமை தொழிலாளர் ஆணையர் திரு. வி. முத்துமாணிக்கம் தெரிவித்துள்ளார்.
----
(Visitor Counter : 98
தகவல் மற்றும் ஒலிபரப்பு அமைச்சகம்
‘த்ரீ ஆப் அஸ்’, கொங்கன் பகுதியில் நடக்கும் உறவுகள் குறித்த நாடக பாணியிலான திரைப்படம்: இயக்குனர் அவினாஷ் அருண்
‘த்ரீ ஆப் அஸ்’, மகாராஷ்டிரா மாநிலம் கொங்கன் பகுதியில் நடக்கும் உறவுகள் குறித்த நாடக பாணியிலான திரைப்படம். இயக்குனர் அவினாஷ் அருண் இயக்கிய இத்திரைப்படத்தில் ஷெபாலி ஷா, ஜெய்தீப் அஹ்லாவத் மற்றும் நடிகர்-பாடலாசிரியர் ஸ்வானந்த் கிர்கிரே ஆகியோர் முக்கிய கதாப்பாத்திரங்களில் நடித்துள்ளனர்.
இயக்குனர் அவினாஷ் அருண் பேசுகையில், “எனது குழந்தைப் பருவத்தில் 3-4 வருடங்களை கொங்கன் பகுதியில் கழித்தேன், அங்குதான் இயற்கையுடன் எனது முதல் தொடர்பு ஏற்பட்டது. எனது திரைப்படங்கள் மூலம் எனக்குள் இருக்கும் குழந்தையைக் கண்டறிய நான் எப்போதும் முயற்சிக்கிறேன்." “கில்லா எனும் மராத்தி படத்தை இயக்கிய 8 ஆண்டுகளுக்குப் பிறகு இந்தப் படத்தை இயக்கியுள்ளேன்” என்று அவர் மேலும் கூறினார்.
கோவாவில் நடைபெறும் 53வது இந்திய சர்வதேச திரைப்பட விழாவையொட்டி, பத்திரிகை தகவல் அலுவலகம் இன்று ஏற்பாடு செய்யதிருந்த 'டேபிள் டாக்ஸ்' அமர்வில் ஊடகங்கள் மற்றும் விழாப் பிரதிநிதிகளுடன் உரையாடும் போது, ஜெய்தீப் அஹ்லாவத் "படத்தில் சித்தரிக்கப்பட்ட உணர்வுகளை என்னால் வார்த்தைகளில் விவரிக்க முடியாது. நானும் அவினாஷும் திரைப்படப் பள்ளியில் ஒன்றாகப் படித்தோம், படால் லோக்கில் ஒன்றாக வேலை செய்தோம், எனவே நாங்கள் வேலை செய்யும் பாணியை ஒருவருக்கொருவர் அறிந்திருந்தோம். படத்தைப் பொறுத்த வரையில், திரையில் மட்டுமே அனுபவிக்க வேண்டும் என்பதால், எல்லாவற்றையும் என்னால் இங்கே சொல்ல முடியாது”, என்றார்.
ஜல்சா, ஹ்யூமன், டார்லிங்ஸ் அல்லது டெல்லி க்ரைம் 2 ஆகிய படங்களில் தனது அடுத்தடுத்த அற்புதமான நடிப்பின் மூலம் ஆண்டு முழுவதும் திரைப்படப் பிரியர்களை கவர்ந்து வரும் ஷெஃபாலி ஷா, இந்தத் திரைப்படம் திருமணத்தைப் பற்றியது மற்றும் வாழ்க்கையைப் பற்றியது என்று கூறினார். “முதலில் இத்திரைப்படத்தின் ஒருவரி கதைமட்டுமே எனக்கு சொல்லப்பட்டது. வலிமையான பெண் போன்ற கதாப்பாத்திரங்களில் இருந்து ஒரு மாற்றத்திற்காக, நான் பலவீனமான பெண்ணாக நடித்துள்ளேன். அதுதான் கதாபாத்திரத்தின் அழகு. ஆனால் வலுவாக இருப்பதால் நான் பாதிக்கப்படக்கூடியவள் அல்ல என்று அர்த்தமில்லை. இரண்டுமே அழகுதான். இரண்டில் ஒன்றை ஏன் தேர்ந்தெடுக்க வேண்டும்? வலிமையும் பாதிக்கப்படக்கூடியவையும் நம் ஒவ்வொருவருக்குள்ளும் இருக்கிறது” என்று அவர் கூறினார்.
இந்திய சர்வதேச திரைப்பட விழாவின் ‘இந்தியன் பனோரமா 2022’ பிரிவில் தேர்ந்தெடுக்கப்பட்ட 25 படங்களில் ஒரு படமாக இப்படம் இடம்பெற்றுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலை பொறியாளர்கள் அகாதமியை உலகத்தரத்துக்கு உயர்த்த நடவடிக்கை
இந்திய நெடுஞ்சாலை பொறியாளர்கள் அகதாமியை உலகத்தரத்துக்கு உயர்த்தும் வகையில் மத்திய அமைச்சர் திரு.நிதின்கட்கரி தலைமையில் ஆலோசனைக் கூட்டம் நடைபெற்றது.
இந்திய நெடுஞ்சாலை பொறியாளர்கள் அகதாமியின் 5-வது பொதுக்குழுக் கூட்டம் காணொலிகாட்சி முறையில் மத்திய போக்குவரத்துத்துறை மற்றும் நெடுஞ்சாலைத்துறை அமைச்சர் திரு.நிதின்கட்கரி தலைமையில் நேற்று நடைபெற்றது. இந்த கூட்டத்தில் மத்திய நெடுஞ்சாலைத்துறை இணையமைச்சர் திரு.வி.கே.சிங் மற்றும் நெடுஞ்சாலைத்துறை உயர் அதிகாரிகளும் பங்கேற்றனர்.
இந்திய நெடுஞ்சாலை பொறியாளர்கள் அகதாமி கடந்த 1983-ம் ஆண்டு தொடங்கப்பட்டதாகும். இதில் நுழைவு/புத்தாக்க பயிற்சிகள்/நெடுஞ்சாலைத்துறையின் சிறப்புப்பகுதிகள் குறித்த பயிற்சிகள் பாலம் மற்றும் சுரங்கபொறியியல்/முன்னேற்றத்திட்டங்கள்/மேலாண்மை வளர்ச்சித்திட்டங்கள்/உத்தி பயிற்சி திட்டங்கள் உள்ளிட்ட பயிற்சிகள் நெடுஞ்சாலைத்துறை பொறியாளர்கள் மற்றும் மத்திய, மாநில அரசுகள், பொதுத்துறை நிறுவனங்கள், உள்ளாட்சி அமைப்புகள், ஒப்பந்ததாரர்கள், ஆலோசகர்கள் உள்ளிட்டோருக்கு அளிக்கப்படுகின்றன.
நெடுஞ்சாலை பொறியாளர்கள் அகாதமியை, நெடுஞ்சாலைத்துறை திட்டங்களுக்கு பலன் அளிக்கும் வகையில் மாற்றுவதற்கு அதன் செயல்பாடுகளை மேம்படுத்தவும் மற்றும் விரிவாக்க வேண்டியதும் அவசியம் என்று கருதப்பட்டது. ஐஏஎச்இ-யை உலகத்தரம் வாய்ந்த பயிற்சி முன்னணி பயிற்சி மையமாக மாற்றுவதற்கு உரிய பரிந்துரைகளை அளிக்க சாலைப்போக்குவரத்து & நெடுஞ்சாலைகள்துறை அமைச்சகத்தின் முன்னாள் செயலாளர் ஒய்.எஸ் மாலிக் தலைமையில் ஒரு கமிட்டி அமைக்கப்பட்டது.
இந்த கமிட்டி அளித்த பரிந்துரைகள் குறித்து ஐஏஎச்இ பொதுக்குழு விவாதித்தது. நெடுஞ்சாலைகள்துறை மற்றும் பொது போக்குவரத்துத்துறையில் பயிற்சி, ஆராய்ச்சி பயிற்சி மேம்பாடு, சாலை பாதுகாப்பு மற்றும் முறைப்படுத்துதல் ஆகிய மூன்று செயல்பாடுகளின் கீழ் ஐஏஎச்இ-ஐ விரிவாக்குவது குறித்து அளிக்கப்பட்ட பரிந்துரைகள் மீது விவாதம் நடைபெற்றது. சாலைத்துறையில் ஐஏஎச்இ-யை உலகத்தரம் வாய்ந்த மையமாக மாற்றுவதற்கு தேவையான மேல் நடவடிக்கைகள் குறித்தும் ஆலோசிக்கப்பட்டது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665873
(Visitor Counter : 143
தொலைதொடர்பு மற்றும் தகவல் தொழில்நுட்ப அமைச்சகம்
விரைவு அஞ்சலில் மருந்துகளை அனுப்ப உயர் முன்னுரிமை தருமாறு மத்திய அமைச்சர் திரு ரவி சங்கர் பிரசாத் அஞ்சல் துறை செயலாளரைப் பணித்துள்ளார்
முடக்கநிலை காலத்தில், விரைவு அஞ்சலில் மருந்துகள் அனுப்புவதற்கு உயர்முன்னுரிமை தருவதை உறுதி செய்யுமாறு மத்திய தகவல்தொடர்பு, சட்டம் மற்றும் நீதித்துறை, மின்னணு மற்றும் தகவல் தொழில் நுட்பத்துறை அமைச்சர் திரு ரவி சங்கர் பிரசாத், அஞ்சல் துறை செயலாளரை அறிவுறுத்தியுள்ளார். அஞ்சல் துறையின் அனைத்து ஊழியர்களுக்கும் இது பற்றிய விழிப்புணர்வை ஏற்படுத்தி, மருந்துகள் அனுப்புவதிலும், பெறுவதிலும் யாருக்கும் எந்த சிரமமும் இல்லாமல் பார்த்துக் கொள்ள வேண்டும் என்று அவர் இன்று பகிர்ந்த ட்விட்டர் பதிவில் கூறியுள்ளார்
(
பிரதமர் அலுவலகம்
அறிவியல், தொழில்நுட்பம் மற்றும் தொழில்துறையில் மதிப்பு உருவாக்கும் சுழற்சியை வலுப்படுத்த விஞ்ஞானிகளுக்கு பிரதமர் அழைப்பு
அறிவியலின் மதிப்பு உருவாக்கும் சுழற்சியிலிருந்து, உற்பத்திப் பெருக்கத்துக்கு செல்வது, தற்சார்பு இந்தியாவுக்கு முக்கியம் : பிரதமர்
உற்பத்திப் பெருக்கத்துக்கு அறிவியலின் மதிப்பு உருவாக்கும் சுழற்சியை ஊக்குவிக்கும்படி விஞ்ஞானிகளுக்கு பிரதமர் இன்று அழைப்பு விடுத்தார்.
தேசிய அளவீட்டியல் மாநாட்டில் பிரதமர் திரு நரேந்திர மோடி இன்று உரையாற்றினார். இந்நிகழ்ச்சியில் தேசிய அணு கால அளவுகோல், தேசிய நிர்தேஷக் திரவிய பிரணாலி ஆகியவற்றை நாட்டுக்கு அவர் அர்பணித்தார். மேலும், தேசிய சுற்றுச்சூழல் தரநிலை ஆய்வகத்துக்கும் காணொலி காட்சி மூலம் அவர் இன்று அடிக்கல் நாட்டினார்.
வரலாற்று ரீதியாக, எந்தவொரு நாடும் அறிவியலை மேம்படுத்துவதற்கான அதன் முயற்சிகளுடன் நேரடித் தொடர்பில் முன்னேறியுள்ளது என பிரதமர் குறிப்பிட்டார். அறிவியல், தொழில்நுட்பம் மற்றும் தொழில்துறையின் மதிப்பு உருவாக்கும் சுழற்சியை அவர் குறிப்பிட்டார். இது குறித்து விவரித்த பிரதமர், ‘ஒரு அறிவியல் கண்டுபிடிப்பு தொழில்நுட்பத்தை உருவாக்குகிறது என்றும் அந்த தொழில்நுட்பம், தொழில்துறை வளர்ச்சிக்கு உதவுகிறது என்றும் கூறினார். பதிலுக்கு, தொழில்துறை, அறிவியலில் புதிய ஆராய்ச்சிக்கு மேலும் முதலீடு செய்கிறது. இந்த சுழற்சி நம்மை புதிய சாத்தியங்களின் திசையில் தொடர்ந்து கொண்டு செல்கிறது. அறிவியல் மற்றும் தொழில்வளர்ச்சி கவுன்சில் - தேசிய இயற்பியல் ஆய்வு மையம் ஆகியவை இந்த மதிப்பு சுழற்சியை முன்னோக்கிக் கொண்டு செல்வதில் முக்கிய பங்காற்றியுள்ளது என பிரதமர் கூறினார்.
தற்சார்பு இந்தியா இலக்கை நோக்கி நாடு சென்று கொண்டிருக்கும் போது, மதிப்பு உருவாக்கும் சுழற்சியிலிருந்து, உற்பத்தி பெருக்கத்துக்கு செல்வது இன்றைய உலகில் மிக முக்கியமாக உள்ளது என திரு நரேந்திர மோடி கூறினார்.
சிஎஸ்ஐஆர் - என்பிஎல்-ன் தேசிய அணு கால அளவுகோலை மனிதகுலத்துக்கு இன்று அர்ப்பணித்தது குறித்து பிரதமர் மகிழ்ச்சி தெரிவித்தார். நானோ விநாடிக்குள் நேரத்தை அளவிடுவதில் இந்தியா தற்சார்பு அடைந்துள்ளது என்று அவர் கூறினார். 2.8 நானோ வினாடிக்குள், துல்லிய நிலையை அடைவது மிகப் பெரிய திறமை. இப்போது இந்திய நிலையான நேரம், சர்வதேச நிலையான நேரத்துடன் 3 நானோ வினாடிக்கும் குறைவான துல்லியத்துடன் பொருந்துகிறது. அதிநவீன தொழில்நுட்பத்துடன் பணிபுரியும் இஸ்ரோ போன்ற அமைப்புகளுக்கு இது பெரிய உதவியாக இருக்கும். இந்த சாதனையால் வங்கி, ரயில்வே, பாதுகாப்பு, சுகாதாரம், தொலைத் தொடர்பு, வானிலை முன்னறிவிப்பு, பேரிடர் மேலாண்மை மற்றும் இது போன்ற துறைகள் தொடர்பான நவீன தொழில்நுட்பங்கள் பெரிதும் பயனடையும்.
தொழில்துறை 4.0-வில் இந்தியாவின் பங்கை வலுப்படுத்துவதில் கால அளவுகோலின் பங்கு குறித்தும் பிரதமர் விவரித்தார். சுற்றுச்சூழல் துறையில், இந்திய முன்னணி நிலையை நோக்கிச் சென்று கொண்டிருக்கிறது. ஆனாலும், காற்றின் தூய்மையையும், மாசையும் அளவிடும் தொழில்நுட்பம் மற்றும் உபகரணங்களுக்கு இந்தியா, பிறரைச் சார்ந்துள்ளது. இந்த அணு கால அளவு கோல் சாதனை, சுற்றுச்சூழல் துறையில் இந்தியாவை தற்சார்புடையதாக்க வழிவகுக்கும் மற்றும் அதிக திறன் வாய்ந்த மற்றும் விலை குறைவான மாசுகட்டுப்பாடு உபகரணங்களை உருவாக்கவும் வழிவகுக்கும். காற்றின் தரம், மாசு தொழில்நுட்பம் தொடர்பான உலகளாவிய சந்தையில், இந்தியாவின் பங்கை இந்த சாதனை உயர்த்தும். நமது விஞ்ஞானிகளின் தொடர் முயற்சிகளால், நாம் இந்த சாதனையை படைத்தோம்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நீடித்த மீன் ஆதாரங்கள் மேம்பாடு மற்றும் பாதுகாப்பு தொடர்பாக அரசு எடுத்த நடவடிக்கைகள்
மத்திய அரசின் மீன்வளம், கால்நடை பராமரிப்பு மற்றும் பால்வள அமைச்சகத்தின் மீன்வளத்துறை, மீன்வளத்தை அதிகரிக்கவும், அதன் ஆதாரங்களை பாதுகாக்கவும், பல்வேறு நடவடிக்கைகளை எடுத்து வருகிறது. பிரதமரின் மத்சய சம்பாத யோஜனாவின் கீழ், நீர்த்தேக்கங்களில் செயற்கை மீன்வளர்ப்பு முறைகள் மற்றும் செயற்கை பாறைகளை உருவாக்குதல் போன்ற நடவடிக்கைகள் மேற்கொள்ளப்பட்டு வருகின்றன. இது தவிர, மழைக் காலத்தில் மீன் இனப்பெருக்கத்திற்காக 61 நாட்களுக்கு ஒரே சீரான மீன்பிடி தடைக்காலத்தை அமல்படுத்துதல், இரட்டை மடி வலை, இழுவைப் படகுகளுக்கு தடை விதித்தல், ஆழ்கடல் மீன் அரிப்புக்கு தடை விதித்தல், எல்இடி பல்புகள் அல்லது மீன்பிடித்தலுக்கு செயற்கை விளக்குகளைப் பயன்படுத்துதல், மீன்குஞ்சுகளை பிடிப்பதைத் தடுத்தல் ஆகியவற்றுடன் இதனைக் கடுமையாக அமல்படுத்துமாறு மாநிலங்கள் மற்றும் யூனியன்பிரதேசங்களுக்கு அறிவுரை வழங்குதல் ஆகிய நடவடிக்கைகளும் எடுக்கப்பட்டு வருகின்றன.
இந்த நடவடிக்கைகள் காரணமாக மீன்உற்பத்தி ஆண்டுக்கு ஆண்டு அதிகரித்து 2021-22-ஆம் ஆண்டில் முன்எப்போதும் இல்லாத அளவுக்கு 162.48 லட்சம் டன் உற்பத்தி செய்யப்பட்டுள்ளது. இயற்கைப் பேரிடர்கள் காரணமாக மீன் ஆதாரங்களுக்கு ஏற்பட்ட சேதங்கள் குறித்த விவரங்கள், ஏதுமில்லை.
மக்களவையில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா எழுத்து மூலம் அளித்த பதிலில் இதனைத் தெரிவித்தார்
------

AP/PKV/KPG/KRS
(Visitor Counter : 58
கலாசாரத்துறை அமைச்சகம்
புதுதில்லி விஞ்ஞான்பவனில் ஏப்ரல் 9 அன்று சங்கீத நாடக அகாடமி விருதுகளையும், லலித் கலா அகாடமி விருதுகளையும் குடியரசு துணைத்தலைவர் வழங்கவிருக்கிறார்
2018-ஆம் ஆண்டுக்கு சங்கீத நாடக அகாடமி ஃபெல்லோஷிப் மற்றும் சங்கீத நாடக அகாடமி விருதுகள், 44 தலைசிறந்த கலைஞர்களுக்கு  வழங்கப்பட உள்ளன. மேலும், லலித் கலா அகாடமி, ஃபெல்லோஷிப் மற்றும் தேசிய விருதுகள் 23 கலைஞர்களுக்கு  வழங்கப்பட உள்ளன. இவற்றை குடியரசு துணைத்தலைவர் திரு எம் வெங்கய்யா நாயுடு புதுதில்லி விஞ்ஞான் பவனில் ஏப்ரல் 9 அன்று காலை 11 மணிக்கு வழங்குவார்.
திரு ஜாகீ்ர் உசேன், திரு ஜதின் கோஸ்வாமி, டாக்டர் சோனால் மான்சிங், திரு திருவிடைமருது, குப்பையா கல்யாணசுந்தரம் ஆகியோருக்கு நிகழ்த்துக்கலைத் துறையில் தலைசிறந்த பங்களிப்பு செய்ததற்காக சங்கீத நாடக அகாடமி ஃபெல்லோஷிப் வழங்கப்படுகிறது. லலித் கலா அகாடமியின் கவுரமிக்க ஃபெல்லோஷிப், தலைசிறந்த கலைஞர்களான திரு ஹிம்மத் ஷா, திரு ஜோதிபட், திரு ஷ்யாம் சர்மா ஆகியோருக்கு வழங்கப்பட உள்ளது.
62-வது தேசிய கலைக்கண்காட்சியை கலாச்சாரத்துறை அமைச்சர் திரு ஜி கிஷன் ரெட்டி, புதுதில்லியில் உள்ள லலித்கலா அகாடமி காட்சிக் கூடத்தில் ஏப்ரல் 9 அன்று தொடங்கி வைப்பார். இந்த நிகழ்ச்சியில் கலாச்சாரத்துறை இணை அமைச்சர் திருமதி மீனாட்சி லேகி கலந்து கொள்வார்.
விருது வழங்கும் விழாவைத் தொடர்ந்து ஏப்ரல் 9 முதல் 19 வரை புதுதில்லியில் உள்ள காமனி கலையரங்கம், ரவீந்திர பவனில் உள்ள மேகதூத் வளாகம் ஆகியவற்றில் நிகழ்த்துக்கலைகளின் விழா நடத்தப்பட உள்ளது. இதனை கலாச்சாரத்துறை அமைச்சர் திரு ஜி கிஷன் ரெட்டி, கலாச்சாரத்துறை இணை அமைச்சர் திருமதி மீனாட்சி லேகி ஆகியோர் காமனி கலையரங்கில் ஏப்ரல் 9 அன்று தொடங்கி வைப்பார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1814830
(Visitor Counter : 107
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 135.25 கோடியைக் கடந்தது
நாட்டில் கடந்த 24 மணி நேரத்தில் 60,12,425 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 135.25 கோடியைக்  கடந்தது. 1,41,93,269 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,948 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,54,879 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.38 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 49 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,974 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 87,245 ஆக உள்ளது; இது கடந்த 565 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.25 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,16,011 கொவிட் பரிசோதனைகள் செய்யப்பட்டன. இதுவரை சுமார் 66.02 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 32 நாட்களில் 1 சதவீதத்திற்கும் குறைவாக நீடித்து, தற்போது 0.64 சதவீதமாக உள்ளது. தினசரித் தொற்று விகிதம் 0.57 சதவீதமாக பதிவாகியுள்ளது. இந்த எண்ணிக்கை தொடர்ந்து 73 நாட்களாக 2 சதவீதத்திற்குக் கீழே 108 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782054
வணிகம் மற்றும் தொழில்துறை அமைச்சகம்
மற்ற நாடுகள் பின்பற்றக் கூடிய மாதிரியாக வங்களாதேசம் உள்ளது: சுரேஷ் பிரபு
Suresh Prabhu speaking at a discussion on India-Bangladesh Trade Relations in Dhaka
டாக்காவில் நடைபெற்ற இந்தியா-வங்காளதேசம் வர்த்தக உறவுகள் குறித்த விவாதத்தில் மத்திய அமைச்சர் திரு. சுரேஷ் பிரபு உரையாற்றுகிறார்
வங்காளதேசத்தின் பொருளாதார வளர்ச்சி இந்தப் பிராந்தியத்தில் உள்ள குறைந்த அளவு வளர்ச்சி அடைந்துள்ள மற்ற நாடுகள் பின்பற்றக் கூடிய மாதிரியாக உள்ளது என்று மத்திய தொழில் வர்த்தகத் துறை மற்றும் விமானப் போக்குவரத்துத் துறை அமைச்சர் திரு. சுரேஷ் பிரபு தெரிவித்துள்ளார். பொருளாதார வளர்ச்சி, வறுமை ஒழிப்பு, சமூக மற்றும் மனிதகுல மேம்பாடு ஆகியவற்றில் விரைவான முன்னேற்றங்கள் ஏற்பட்டு வருவதற்கு பிரதமர் திருமதி. ஷேக் ஹசீனா தலைமையிலான வங்காளதேசம் அரசுக்கு அவர் பாராட்டுத் தெரிவித்தார். டாக்காவில் நேற்று  வங்காளதேச வர்த்தக அமைச்சகம் ஏற்பாடு செய்திருந்த இந்தியா – வங்காளதேச வர்த்தகம் தொடர்பான விவாதத்தில் பங்கேற்று அவர் பேசினார்.
இயற்கையான மற்றும் சுற்றுச்சூழலுக்கு உகந்த வளமாக சணல் இருப்பதை கோடிட்டுக் காட்டிய அவர், இந்தத் துறையில் தொடர்புடைய விஷயங்கள் குறித்து கூட்டு வணிகக் குழு பரிசீலனைச் செய்யலாம் என்று யோசனை தெரிவித்தார்.
வர்த்தகம் தொடர்பான பிரச்சினைகளுக்குத் தீர்வுகாண திட்டம் ஒன்றை வங்காளதேச வர்த்தக அமைச்சருடன் இணைந்து இந்தக் கூட்டத்தில் உருவாக்கப்படுவதை தாம் எதிர்நோக்கியிருப்பதாக திரு. சுரேஷ் பிரபு மேலும் கூறினார். ஏற்கனவே, ரயில்வேத் துறைக்கு பொறுப்பு வகித்த திரு. சுரேஷ் பிரபு, டாக்காவுடன் வங்காளதேசத்தின் இதரப் பகுதிகளை அகல ரயில்பாதைகள் மூலம் இணைப்பதில் ஒத்துழைப்புக்கான வாய்ப்புகள் குறித்து இருநாடுகளும் பரிசீலனை செய்யலாம் என்றும் கூறினார்.
உலக வர்த்தக முறைமையில் பிரச்சினைகளுக்கு தீர்வுகாண்பதிலும், பலதரப்பு வர்த்தகத்தை வலுப்படுத்துவதிலும் முக்கியப் பங்காற்றும். வங்காளதேச வர்த்தக அமைச்சர் திரு. டோஃபைல் அகமதுக்கு, திரு. சுரேஷ் பிரபு நன்றித் தெரிவித்தார். உலக வர்த்தக அமைப்பை வலுப்படுத்தவும், உலக வர்த்தகத்தை ஆதரிக்கவும், இந்தியாவும், வங்காளதேசமும் ஒத்துழைப்பைத் தொடரவேண்டும் என்று அவர் கேட்டுக் கொண்டார்.